
PARLAMENTUL ROMÂNIEI
CAMERA DEPUTAŢILOR
Comisia pentru transporturi și infrastructură

Bucureşti,  21 februarie 2023
                                                      Nr. 4c-4/14/2023 
                                                         PLx nr. 6/2023
                  

    
Domnului deputat
Bogdan-Iulian HUȚUCĂ,
Președintele Comisiei pentru buget, finanțe și bănci


	                                           
AVIZ
asupra Proiectului de Lege pentru aprobarea Contractului de finanţare - Investiţii prioritare în domeniul siguranţei rutiere în România - dintre România şi Banca Europeană de Investiţii, semnat la Bucureşti la 15 decembrie 2022 şi la Luxemburg la 19 decembrie 2022

	În  conformitate  cu  prevederile  art. 95 din  Regulamentul Camerei  Deputaţilor,  Biroul  Permanent   a  trimis  Comisiei  pentru  transporturi și infrastructură, cu adresa nr. PLx 6/2023 din 1 februarie 2023, spre dezbatere şi avizare, Proiectul de Lege pentru aprobarea Contractului de finanţare - Investiţii prioritare în domeniul siguranţei rutiere în România - dintre România şi Banca Europeană de Investiţii, semnat la Bucureşti la 15 decembrie 2022 şi la Luxemburg la 19 decembrie 2022,  înregistrat cu  nr. 4c-4/14/01.02.2023.
Camera Deputaţilor este Primă Cameră sesizată potrivit prevederilor art.75 din Constituția României, republicată și ale art. 92 alin. (8) din Regulamentul Camerei Deputaților, republicat, cu modificările și completările ulterioare.
Proiectul de lege are ca obiect de reglementare aprobarea Contractului de finanţare - Investiţii prioritare în domeniul siguranţei rutiere în România - dintre România şi Banca Europeană de Investiţii, semnat la Bucureşti la 15 decembrie 2022 şi la Luxemburg la 19 decembrie 2022, în valoare de 50 milioane de euro. Ministerului Transporturilor şi Infrastructurii i se deleagă întreaga autoritate şi responsabilitate în realizarea proiectului „Investiţii prioritare în domeniul siguranţei rutiere în România”. Ministerul Transporturilor şi Infrastructurii asigură implementarea Proiectului prin Compania Naţională de Administrare a Infrastructurii Rutiere - S.A., în calitate de agenţie de implementare. Ministerul Finanţelor încheie cu Ministerul Transporturilor şi Infrastructurii şi CNAIR - S.A. un acord subsidiar prin care se stabilesc drepturile şi obligaţiile părţilor în implementarea Proiectului şi aplicarea prevederilor Contractului de finanţare. Potrivit expunerii de motive, proiectul vizează în investiţii în 6 locaţii potrivite pentru pasaje supra/subterane, 40 de locaţii în care se recomandă construirea de sensuri giratorii, având o valoare totală, precum şi 43 de locaţii în care se recomandă măsuri de canalizare/semnalizare.
La întocmirea prezentului aviz, Comisia a avut în vedere avizul favorabil, cu observații și propuneri, al Consiliului Legislativ (nr. 43/17.01.2023).
	În şedinţa din 21 februarie 2023, membrii Comisiei pentru transporturi și infrastructură au examinat inițiativa legislativă în conformitate cu prevederile art. 62 din Regulamentul Camerei Deputaţilor şi în urma  dezbaterilor  au  hotărât, cu unanimitate de voturi, să  îi acorde aviz favorabil.
		În raport de obiectul şi conţinutul său, proiectul de lege face parte din categoria legilor ordinare.
	
PREŞEDINTE,

	
SECRETAR,

	Cătălin DRULĂ
	Zacharie BENEDEK

